Loksa Linnavolikogule (kuupäev digiallkirjas)

**Otsuse eelnõu edastamine**

Edastan Loksa Linnavolikogu otsuse eelnõu „Linnavolikogu haridus- ja kultuurikomisjoni esimehe ja aseesimehe valimine“

ALGATAJA: volikogu liige

TÜÜP: otsus

ALUS: kohaliku omavalitsuse korralduse seadus § 22 lg 1 p 20, § 47 lg 1, 1¹, 1² ja 1⁶ Loksa linna põhimäärus § 14 lg 2

ETTEKANDJA: istungi juhataja

/*allkirjastatud digitaalselt/*

Rein Heina

Volikogu liige

Lisa:

Seletuskiri Loksa Linnavolikogu otsuse eelnõu „Linnavolikogu haridus- ja kultuurikomisjoni esimehe ja aseesimehe valimine“ juurde

Loksa Linnavolikogu otsuse eelnõu „Linnavolikogu haridus- ja kultuurikomisjoni esimehe ja aseesimehe valimine“

**Seletuskiri Loksa Linnavolikogu otsuse eelnõu „Linnavolikogu haridus- ja kultuurikomisjoni esimehe ja aseesimehe valimine“ juurde**

08.02.2024 istungil valis volikogu oma liikmete hulgast haridus- ja kultuurikomisjoni esimeheks Helle Lootsmanni ja aseesimeheks Margit Ameri.

24.03.2025 Helle Lootsmanni volikogu liikme volitused lõppesid ning sellega seoses ei ole haridus- ja kultuurikomisjonil esimeest.

KOKS § 22 lg 1 punkti 20 kohaselt kuulub volikogu komisjonide esimeeste ja aseesimeeste valimine volikogu ainupädevusse.

KOKS § 47 on sätestatud komisjoni esimehe ja aseesimehe valimise põhimõtted:

- komisjoni esimehe või aseesimehe volituste lõppemisel seoses tema volikogu liikme volituste lõppemisega valitakse uuesti nii komisjoni esimees kui ka aseesimees;

- komisjoni esimees ja aseesimees valitakse üheaegselt salajasel hääletusel. Volikogu liikmel on üks hääl;

- komisjoni esimeheks saab kõige rohkem hääli kogunud kandidaat ja aseesimeheks häältearvult teiseks jäänud kandidaat.

Loksa linna põhimääruse § 14 lõike 2 kohaselt vormistatakse komisjoni esimehe ja aseesimehe valimistulemus volikogu otsusena.

Tulenevalt eeltoodust teen volikogule ettepaneku valida haridus- ja kultuurikomisjonile esimees ja aseesimees.

/*allkirjastatud digitaalselt/*

Rein Heina

Volikogu esimees

rein.heina@loksa.ee

EELNÕU

Esitaja: volikogu liige

20.05.2025 nr .1-9/



LOKSA LINNAVOLIKOGU

**O T S U S**

Loksa linn … . mai 2025 nr .....

**Linnavolikogu haridus- ja kultuurikomisjoni**

**esimehe ja aseesimehe valimine**

Juhindudes kohaliku omavalitsuse korralduse seaduse § 22 lg 1 p 20, § 47 lõiked 1, 1¹, 1², 1⁶ ja Loksa linna põhimääruse § 14 lg 2 ning tuginedes komisjoni esimehe ja aseesimehe valimise hääletustulemusele (häältelugemiskomisjoni 29.05.2025 protokoll nr 3, lisatud otsusele), Loksa Linnavolikogu

**o t s u s t a b:**

1. Tunnistada valituks Loksa Linnavolikogu haridus- ja kultuurikomisjoni esimeheks …..................... ja aseesimeheks …..................................
2. Otsus jõustub teatavakstegemisel.
3. Loksa Linnakantseleil avalikustada otsus Loksa linna põhimääruse § 9 lõikes 1 sätestatud korras.
4. Otsuse peale võib esitada Loksa Linnavolikogule 30 päeva jooksul vaide haldusmenetluse seaduses sätestatud korras, arvates otsuse teadasaamise päevast või päevast, millal oleks pidanud otsusest teada saama või kaebuse Tallinna Halduskohtule halduskohtumenetluse seadustikus sätestatud tähtaegadel ja korras.

*/allkirjastatud digitaalselt/*

Rein Heina

volikogu esimees